**Živnostenské podnikanie**

**Legálny základ**

* Čl. 35 Ústavy Slovenskej republiky - Každý má právo na slobodnú voľbu povolania a prípravu naň, ako aj právo podnikať a uskutočňovať inú zárobkovú činnosť.
* zákon č. 455 Zb. o živnostenskom podnikaní (živnostenský zákon) v znení neskorších predpisov – viac ako 100x novelizovaný
* zákon 513/1991 Z. z. Obchodný zákonník v znení neskorších predpisov
* **Základné pojmy**
  + **Živnostenský register** - Živnostenský register tvorí súbor živnostenským zákonom určených údajov o podnikateľoch. Údaje do registra zapisujú okresné úrady prostredníctvom informačného systému živnostenského podnikania, ktorého správcom je Ministerstvo vnútra Slovenskej republiky.
  + **Podnikanie** - § 2 ods. 1 OZ - Podnikaním sa rozumie sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku alebo na účel dosiahnutia merateľného pozitívneho sociálneho vplyvu, ak ide o hospodársku činnosť registrovaného sociálneho podniku podľa osobitného predpisu.
  + **Podnikateľ** – podnikateľom podľa § 3 OZ je:
  1. osoba zapísaná v obchodnom registri,
  2. osoba, ktorá podniká na základe živnostenského oprávnenia,
  3. osoba, ktorá podniká na základe iného než živnostenského oprávnenia podľa osobitných predpisov,
  4. fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.
  + **Živnosť**
    - § 2 - je sústavná činnosť prevádzkovaná samostatne, vo vlastnom mene, na vlastnú zodpovednosť, za účelom dosiahnutia zisku alebo za účelom dosiahnutia merateľného pozitívneho sociálneho vplyvu, ak ide o hospodársku činnosť registrovaného sociálneho podniku podľa osobitného predpisu, a za podmienok ustanovených týmto zákonom.
    - § 3 negatívne vymedzenie
    - živnosť môže prevádzkovať fyzická osoba (živnostník) alebo právnická osoba, ak splní podmienky ustanovené týmto zákonom (ďalej len „podnikateľ“)
    - Fyzická osoba s bydliskom alebo právnická osoba so sídlom mimo územia Slovenskej republiky (ďalej len „zahraničná osoba") **môže na území Slovenskej republiky prevádzkovať živnosť za rovnakých podmienok a v rovnakom rozsahu** ako slovenská fyzická osoba alebo slovenská právnická osoba, ak z tohto zákona alebo z iného osobitného predpisu nevyplýva niečo iné. Na účely tohto zákona sa slovenskou fyzickou osobou rozumie fyzická osoba s bydliskom na území Slovenskej republiky a slovenskou právnickou osobou právnická osoba so sídlom na území Slovenskej republiky.
    - Všeobecné podmienky prevádzkovania živnosti fyzickými osobami sú:

1. dosiahnutie veku 18 rokov,
2. spôsobilosť na právne úkony,
3. bezúhonnosť.

Za **bezúhonného** sa na účely tohto zákona **nepovažuje** ten, kto bol právoplatne odsúdený za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, ak sa naňho nehľadí, akoby nebol odsúdený. Za bezúhonného sa nepovažuje osoba, ktorá vo vzťahu k predmetu podnikania nespĺňa ani podmienky bezúhonnosti podľa osobitného predpisu.

U slovenskej právnickej osoby musí všeobecné podmienky podľa písm. a) až c) spĺňať fyzická osoba alebo osoby, ktoré sú jej štatutárnym orgánom. Podmienku podľa písm. c) musí spĺňať aj právnická osoba.

* + - Osobitné zákony môžu ustanoviť osobitné a osobitné odborné podmienky na prevádzkovanie živnosti.
    - § 8 ustanovuje **prekážky prevádzkovania živnosti** - Živnosť nemôže prevádzkovať fyzická osoba ani právnická osoba, na ktorej majetok bol ukončený konkurz, **po dobu troch rokov** po ukončení konkurzu alebo po opätovnom potvrdení núteného vyrovnania, **nie však skôr ako po jednom roku od vysporiadania jej záväzkov**, ktoré sa viažu ku konkurzu podľa právoplatného rozvrhového uznesenia súdu. Ak podnikateľ spôsobil konkurz alebo nútené vyrovnanie **úmyselne**, môže prevádzkovať živnosť **najskôr po piatich rokoch** od úplného vysporiadania jeho záväzkov, ktoré sa viažu ku konkurzu podľa právoplatného rozvrhového uznesenia súdu.
  + **Živnostenské oprávnenie** - § 10 živnostenského zákona
    - oprávnenie prevádzkovať živnosť.
    - vzniká
      * **dňom ohlásenia** právnickým osobám už zapísaným do obchodného registra, právnickým osobám, ktoré sa do obchodného registra nezapisujú, a fyzickým osobám s bydliskom v členskom štáte Európskej únie alebo v členskom štáte Organizácie pre hospodársku spoluprácu a rozvoj; ak je v ohlásení uvedený neskorší deň začatia živnosti, týmto dňom; za deň ohlásenia sa považuje deň, ktorým má ohlásenie všetky náležitosti ustanovené živnostenským zákonom   
        (§ 45, 45a a 46),
      * dňom zápisu do obchodného registra
        + zahraničným osobám a fyzickým osobám, ktoré sa podľa osobitného predpisu povinne zapisujú do obchodného registra, sa pri splnení určených podmienok vydá osvedčenie o živnostenskom oprávnení pred zápisom do obchodného registra. Pri nesplnení určených podmienok sa im o tom vydá rozhodnutie,
        + založenej slovenskej právnickej osobe pred zápisom do obchodného registra na žiadosť zakladateľov, prípadne orgánov alebo osôb oprávnených podať návrh na zápis slovenskej právnickej osoby do obchodného registra, vydá živnostenský úrad osvedčenie o živnostenskom oprávnení pred zápisom do tohto registra, ak je preukázané, že právnická osoba bola založená a spĺňa určené podmienky
* Preukazom živnostenského oprávnenia je

1. osvedčenie o splnení podmienok ustanovených týmto zákonom na prevádzkovanie živností (ďalej len „osvedčenie o živnostenskom oprávnení“) – vydáva sa pred zápisom do obchodného registra, ak ide o osobu, ktorá s do neho zapisuje; do vydania osvedčenia o živnostenskom oprávnení rovnopis ohlásenia s preukázaným doručením,
2. výpis zo živnostenského registra.

* Živnostenské oprávnenie možno vykonávať na celom území Slovenskej republiky.
  + **Zodpovedný zástupca** - § 11 živnostenského zákona
    - vzniká fyzická osoba ustanovená podnikateľom, ktorej prostredníctvom zabezpečuje odborné vykonávanie činnosti počas prevádzkovania živnosti. Zodpovedný zástupca musí byť pri prevádzkovaní živnosti v pracovnom pomere k podnikateľovi; to neplatí, ak je ním za podmienok upravených osobitným zákonom) manžel (manželka) podnikateľa alebo podnikateľov príbuzný v priamom rade alebo súrodenec, alebo ak ide o právnickú osobu, jej spoločník alebo člen, a ak ide o obec, jej starosta.
    - povinnosť ustanoviť zodpovedného zástupcu, ak podnikateľ prevádzkuje **remeselnú** alebo **viazanú živnosť** – minimálne jeden na každú prevádzkareň - prevádzkarňou je priestor, v ktorom sa prevádzkuje živnosť; nie je ním priestor súvisiaci s prevádzkovaním živnosti ani technické a technologické zariadenie určené na prevádzkovanie živnosti alebo súvisiace s prevádzkovaním živnosti

**Delenie živností**

Živnosti sú:

1. **remeselné**, ak je podmienkou prevádzkovania živnosti odborná spôsobilosť získaná vyučením v odbore,
2. **viazané**, ak je podmienkou prevádzkovania živnosti odborná spôsobilosť získaná inak,
3. **voľné**, ak nie je ako podmienka prevádzkovania živnosti odborná spôsobilosť ustanovená.

Z hľadiska predmetu podnikania:

1. obchodné
2. výrobné
3. poskytujúce služby

**Ohlásenie živnosti**

* + prejav vôle fyzickej osoby alebo právnickej osoby, že chce začať podnikať. Ohlásenie živnosti nemá charakter návrhu na začatie živnostenského konania, má však zákonom taxatívne vymedzené náležitosti (§ 45,§ 45a a § 46).
  + Živnosť možno začať prevádzkovať už na základe ohlásenia príslušnému okresnému úradu
  + Ohlásenie, ktorým vzniklo živnostenské oprávnenie, nemožno vziať späť a nemožno ho previesť na inú osobu.
  + Ak okresný úrad zistí, že ohlásenie má zákonné náležitosti a podnikateľ spĺňa podmienky ustanovené živnostenským; zákonom, vydá osvedčenie o živnostenskom oprávnení najneskôr **do troch pracovných dní** odo dňa, keď mu ohlásenie živnosti a výpisy z registra trestov boli doručené. Ak ohlásenie nemá náležitosti, úrad vyzve ohlásiteľa, aby v stanovenej lehote odstránil nedostatky. Ak nedostatky neodstráni, úrad začne správne konanie, v ktorom konštatuje, že neboli splnené zákonom stanovené podmienky pre vydanie osvedčenia o prevádzkovaní žiadosti a vydá rozhodnutie o tom, že živnostenské oprávnenie nevzniklo.

**Povinnosti podnikateľa**

* Podnikateľ je povinný prevádzkovať živnosť riadne, poctivo a odborne. Tejto povinnosti sa nemôže zbaviť ani v prípade, ak podnikateľskú činnosť prevádzkuje prostredníctvom zodpovedného zástupcu.
* Riadne, poctivo a odborne nie sú vykonávané živnosti, pri ktorých prevádzkovaní opakovane dochádza k poskytovaniu nekvalitných tovarov a služieb z dôvodov porušovania osobitných predpisov, najmä technických noriem a profesijných zvyklostí.
* Riadne a poctivo nevykonáva živnosť podnikateľ, ktorý

1. bez závažných dôvodov neplní svoje daňové, poplatkové a odvodové povinnosti podľa osobitných predpisov,
2. zabezpečuje činnosť, ktorá je predmetom jeho podnikania, fyzickými osobami bez povinne uzavretého pracovnoprávneho vzťahu.

**Smrť fyzickej osoby podnikateľa**

Ak fyzická osoba (živnostník) zomrie, môžu v živnosti pokračovať až do skončenia konania o prejednaní dedičstva

1. dedičia zo zákona, ak niet dedičov zo závetu,
2. dedičia zo závetu a pozostalý manžel, aj keď nie je dedičom, ak je spoluvlastníkom majetku používaného na prevádzkovanie živnosti,
3. pozostalý manžel spĺňajúci podmienku uvedenú v písmene b), ak v živnosti nepokračujú dedičia,
4. správca dedičstva, ak ho ustanovil súd.

* **Pozastavenie živnosti**
  + Podnikateľ môže oznámiť miestne príslušnému živnostenskému úradu pozastavenie prevádzkovania živnosti. Účinky pozastavenia živnostenského oprávnenia nastávajú dňom doručenia oznámenia o pozastavení prevádzkovania živnosti živnostenskému úradu, alebo ak je v oznámení uvedený neskorší deň, týmto dňom.
  + Po pozastavení prevádzkovania živnosti podnikateľ nadobudne živnostenské oprávnenie uplynutím doby pozastavenia prevádzkovania živnosti alebo dňom uvedeným v oznámení o zmene doby pozastavenia prevádzkovania živnosti.
  + Pozastavenie živnosti nemôže trvať kratšie ako šesť mesiacov a dlhšie ako tri roky.
* **Zánik živnosti**
* Živnostenské oprávnenie zaniká

1. smrťou fyzickej osoby (živnostníka), ak nepokračujú v živnosti dedičia alebo správca dedičstva; oprávnenie však zanikne, ak do šiestich mesiacov od skončenia konania o dedičstve nezískajú vlastné živnostenské oprávnenie,
2. zánikom právnickej osoby, ak nejde o prípady podľa § 14 (premena PO) a 15(premena družstva),
3. uplynutím času, ak živnostenské oprávnenie bolo vydané na určitý čas,
4. rozhodnutím živnostenského úradu o zrušení živnostenského oprávnenia podľa § 58,
5. ak to ustanoví osobitný zákon,
6. uplynutím lehoty povoleného prechodného alebo trvalého pobytu podnikateľa alebo jeho zrušením,
7. dňom uvedeným v oznámení o ukončení podnikania; to neplatí, ak živnostenský úrad začal konanie o zrušení živnostenského oprávnenia podľa § 58 ods. 1 písm. c) alebo § 58 ods. 2 písm. a) alebo konanie o uložení pokuty podľa tohto zákona.

**Živnostenské konanie**

* osobitné konanie – individuálna rozhodovacia činnosť živnostenských úradov, prostredníctvom ktorej sa menia alebo rušia podnikateľské aktivity, poprípade vyvodzuje sa administratívno-právna zodpovednosť fyzických osôb a právnických osôb (účastníkov konania) na úseku živnostenského podnikania
* nevzniká na základe finálneho produktu správneho konania – rozhodnutia, ale na základe **ohlasovacieho princípu** a nie povoľovacieho princípu
* jednotlivé procesné ustanovenia netvoria ucelený celok, ale sú „roztrúsené“ po celom zákone
* tri konania:

1. rozhodnutie o zrušení živnostenského oprávnenia
   1. začína ex offo
   2. Živnostenský úrad miestne príslušný podľa sídla právnickej osoby alebo bydliska fyzickej osoby **zruší** živnostenské oprávnenie, ak
      1. podnikateľ už nespĺňa podmienku podľa § 6 ods. 1 písm. b) alebo písm. c) okrem prípadu podľa § 6 ods. 1 písm. b), ak bol ustanovený zodpovedný zástupca; živnostenský úrad môže namiesto zrušenia živnostenského oprávnenia z dôvodu nespĺňania podmienky podľa § 6 ods. 1 písm. c) živnostenské oprávnenie pozastaviť až do času, kým podnikateľ opätovne začne túto podmienku spĺňať,
      2. nastanú prekážky podľa § 8 ods. 1 až 3 – konkurz na majetok,
      3. podnikateľ pri prevádzkovaní živnosti poruší podmienky alebo povinnosti určené zákonom ako osobitne závažné,
      4. Správa štátnych hmotných rezerv Slovenskej republiky podá podnet podľa osobitného predpisu,
      5. Slovenská obchodná inšpekcia podá podnet podľa osobitného predpisu.
   3. Môže zrušiť
      1. ak podnikateľ závažným spôsobom porušuje podmienky ustanovené týmto zákonom alebo inými osobitnými predpismi
      2. ak podnikateľ nezačal prevádzkovať živnosť v lehote dlhšej ako dva roky od vzniku živnostenského oprávnenia, alebo ak bez pozastavenia prevádzkovania živnosti prestane prevádzkovať živnosť na dobu dlhšiu ako dva roky
2. rozhodnutie o pozastavení prevádzkovania živnosti
3. rozhodnutie o tom, že živnostenské oprávnenie nevzniklo